
Ministru kabineta sēdes protokollēmums

Noteikumu projekts "Eiropas Savienības Atveseļošanas un noturības mehānisma plāna 1.komponentes “Klimata pārmaiņas un vides ilgtspēja” reformu un investīciju virziena 1.1. “Emisiju samazināšana transporta sektorā” 1.1.1.r. reformas “Rīgas metropoles areāla transporta sistēmas zaļināšana” 1.1.1.2.i. investīcijas “Videi draudzīgi uzlabojumi Rīgas pilsētas sabiedriskā transporta sistēmā” 1.1.1.2.i.2. un 1.1.1.2.i.3. saistīto pasākumu īstenošanas noteikumi"

· 1. Pieņemt iesniegto Noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Piešķirt investīcijas īstenošanai nepieciešamo finansējumu avansa un starpposma izmaksu līdz 89 638 192,8 euro apmērā segšanai no valsts budžeta līdzekļiem.
· 4. Šā protokollēmuma 3. punktā minēto valsts budžeta finansējumu avansa un starpposma maksājumiem investīcijas projekta īstenošanai pēc nepieciešamības pārdalīt no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
· 5. Satiksmes ministrijai informēt Ministru kabinetu un piedāvāt risinājumu gadījumā, ja neskatoties uz Eiropas Komisijas konceptuālo atbalstu par Satiksmes ministrijas virzītajiem Atveseļošanas fonda plāna grozījumu priekšlikumiem, kas paredz rādītāja “izbūvēts ar mobilitātes punktu Šķirotava izbūvi saistīts tramvaja līnijas pagarinājums 3,5 km garumā” grozīšanu uz “izbūvēts ar mobilitātes punktu Šķirotava izbūvi saistīts tramvaja līnijas pagarinājums 2,2 km garumā un trolejbusu līnijas pagarinājums 0,3 km garumā, kā arī izbūvēts transportmijas punkts un ar tā funkcionalitātes nodrošināšanu saistīta infrastruktūra, tai skaitā izbūvēta dispečerpunkta ēka Rīgas valstspilsētā”, kā arī finansējuma pārvirzīšanu no 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.2.i. investīcijas "Videi draudzīgi uzlabojumi Rīgas pilsētas sabiedriskā transporta sistēmā" 1.1.1.2.i.1. pasākuma 10 miljonu euro apmērā iepriekš minēta rādītāja īstenošanai, netiek saņemts pozitīvs Eiropas Komisijas lēmums.

